Likumprojekts

**Grozījumi Farmācijas likumā**

Izdarīt Farmācijas likumā (Latvijas Republikas Saeimas un Ministru Kabineta Ziņotājs, 1997, 10. nr.; 1998, 9. nr.; 1999, 2. nr.; 2000, 2., 13. nr.; 2001, 14. nr.; 2003, 9., 11. nr.; 2004, 10. nr.; 2006, 2. nr.; 2007, 21. nr.; 2008, 12., 24. nr.; 2009, 8. nr.; Latvijas Vēstnesis, 2009, 200. nr.; 2010, 131., 183. nr.; 2012, 200. nr.; 2019, 86. nr.; 2020, 106. nr.) šādus grozījumus:

1. Papildināt 2. pantu pēc vārdiem "juridisko personu" ar vārdiem "kā arī Nacionālo bruņoto spēku".

2. Izteikt 5. panta 18. punktu šādā redakcijā:

"18) prasības un kārtību, kādā veterinārmedicīniskās prakses iestādes iegādājas, uzglabā, uzskaita, lieto un iznīcina zāles;".

3.  10. pantā:

aizstāt 1. punktā vārdus "praktizējošu veterinārārstu un veterinārmedicīniskās aprūpes iestāžu" ar vārdiem "un veterinārmedicīniskās prakses iestāžu";

aizstāt 7. punkta "b" apakšpunktā vārdus "praktizējoša veterinārārsta vai veterinārmedicīniskās aprūpes iestādes" ar vārdiem "veterinārmedicīniskās prakses iestādes".

4. Aizstāt 12. panta pirmās daļas 3. punktā vārdu "aprūpes" ar vārdu "prakses".

5. Aizstāt 14. panta 1. punktā vārdu "aprūpes" ar vārdu "prakses".

6. Aizstāt 18. pantā vārdus "likums "Par narkotisko un psihotropo vielu likumīgās aprites kārtību" un likums "[Par prekursoriem](https://likumi.lv/ta/id/40284-par-prekursoriem)"" ar vārdiem "un Narkotisko un psihotropo vielu un zāļu, kā arī prekursoru likumīgās aprites likums".

7. Aizstāt 20. panta 1. punktā vārdu "aprūpes" ar vārdu "prakses".

8. Aizstāt 22. panta otrās daļas 2. punktā vārdus "praktizējošam veterinārārstam vai veterinārmedicīniskās aprūpes iestādei" ar vārdiem "veterinārmedicīniskās prakses iestādei".

9.  35. pantā:

aizstāt pirmās daļas 2. punktā vārdu "aprūpes" ar vārdu "prakses";

papildināt pirmās daļas 3. punktu pēc vārdiem "receptes vai" ar vārdiem "veterinārmedicīniskās prakses iestādei – pēc";

papildināt pirmās daļas 4. punktu pēc vārdiem "sociālās aprūpes institūcijām" ar vārdiem "kā arī Nacionālo bruņoto spēku ārstniecības līdzekļu noliktavai".

10. Aizstāt 48. panta pirmajā daļā vārdus "praktizējošiem veterinārārstiem, prakses ārstiem un veterinārmedicīniskās aprūpes komersantiem" ar vārdiem "Nacionālo bruņoto spēku ārstniecības līdzekļu noliktavai, prakses ārstiem un veterinārmedicīniskās prakses iestādēm".

11. Aizstāt 54. pantā vārdus "veterinārmedicīnas iestādēm" ar vārdiem "veterinārmedicīniskās prakses iestādēm".

12. Aizstāt 62. pantā vārdus "veterinārmedicīniskās aprūpes" ar vārdiem "veterinārmedicīniskās prakses".

13. Papildināt likumu ar X1 nodaļu šādā redakcijā:

"**X1 nodaļa**

**Ārstniecības līdzekļu aprite Nacionālajos bruņotajos spēkos**

**68.1pants.** Lai nodrošinātu Nacionālo bruņoto spēku uzdevumu izpildi, ārstniecības līdzekļu apriti Nacionālajos bruņotajos spēkos nodrošina Nacionālo bruņoto spēku ārstniecības līdzekļu noliktava.

**68.2pants.** Nacionālo bruņoto spēku ārstniecības līdzekļu noliktava iegādājas, uzglabā un nodod bezatlīdzības lietošanā ārstniecības līdzekļus Nacionālo bruņoto spēku vajadzībām.

**68.3pants.** Ministru kabinets nosaka:

1) prasības Nacionālo bruņoto spēku ārstniecības līdzekļu noliktavas telpām, aprīkojumam, iekārtām, dokumentācijai un personālam;

2) kārtību, kādā Nacionālo bruņoto spēku ārstniecības līdzekļu noliktava iegādājas, uzglabā, nodod bezatlīdzības lietošanā, uzskaita un iznīcina ārstniecības līdzekļus;

3) kārtību, kādā Nacionālo bruņoto spēku ārstniecības līdzekļu noliktava tās rīcībā esošos ārstniecības līdzekļus var nodot bezatlīdzības lietošanā ārstniecības iestādēm un sociālās aprūpes institūcijām.

**68.4pants.** Par amatpersonu, kas atbildīga par ārstniecības līdzekļu aprites prasību ievērošanu Nacionālo bruņoto spēku ārstniecības līdzekļu noliktavā, tiek apstiprināta persona:

1) kuras izglītība un profesionālā pieredze atbilst normatīvajos aktos noteiktajām prasībām attiecībā uz Nacionālo bruņoto spēku ārstniecības līdzekļu noliktavas personālu;

2) kura neslimo ar psihisku slimību vai alkohola, narkotisko, psihotropo vai toksisko vielu atkarību;

3) kurai ir nevainojama reputācija, kas par tādu tiek atzīta, ja:

a) persona nav sodīta par noziedzīga nodarījuma izdarīšanu,

b) persona gada laikā nav administratīvi sodīta par pārkāpumiem farmācijas jomā.

**68.5pants.** Nacionālo bruņoto spēku ārstniecības līdzekļu noliktava ir atbildīga par iegādāto ārstniecības līdzekļu kvalitāti. Tai ir atļauts iegādāties, uzglabāt un nodot bezatlīdzības lietošanā tikai Latvijas Republikā reģistrētas un Latvijas Zāļu reģistrā iekļautas zāles. Tai ir aizliegts iegādāties un nodot bezatlīdzības lietošanā zāles, ja to kvalitāte neatbilst apstiprinātās tehnisko normatīvu dokumentācijas (farmakopeja, tehniskie noteikumi, zāļu reģistrācijas gaitā apstiprinātā dokumentācija u.c.) prasībām vai beidzies to derīguma termiņš.

**68.6pants.** Nacionālo bruņoto spēku ārstniecības līdzekļu noliktava ārstniecības līdzekļus iegādājas tikai no zāļu lieltirgotavām un vispārēja tipa aptiekām.

**68.7pants.** Lai nodrošinātu medicīnisko palīdzību Nacionālo bruņoto spēku karavīriem,Nacionālie bruņotie spēki, dodoties piedalīties militārajās mācībās ārzemēs vai starptautiskajā operācijā, saskaņā ar Nacionālo bruņoto spēku komandiera apstiprinātu sarakstu ir tiesīgi pārvest pāri valsts robežai ārstniecības līdzekļus.

**68.8pants.** Veselības inspekcijas amatpersonām ir tiesības farmācijas uzraudzības nolūkā uzraudzīt un kontrolēt Nacionālo bruņoto spēku ārstniecības līdzekļu noliktavu, izvērtēt zāļu aprites atbilstību farmācijas jomu regulējošo normatīvo aktu prasībām, kā arī atbilstoši kompetencei dot Nacionālo bruņoto spēku ārstniecības līdzekļu noliktavai saistošus rīkojumus farmācijas jautājumos. Veselības inspekcijas amatpersonām atbilstoši kompetencei ir tiesības:

1) veikt telpu, aprīkojuma, personāla un dokumentācijas izvērtēšanu atbilstoši veicamajam darbam un tā apjomam;

2) izteikt rakstveida brīdinājumu par konstatētajiem farmācijas jomu regulējošo normatīvo aktu pārkāpumiem, noteikt brīdinājumā ietverto pārkāpumu novēršanas termiņu, kas nav īsāks par šā likuma 66. panta otrajā un trešajā daļā noteikto, un, ja brīdinājumā norādītie pārkāpumi nav novērsti noteiktajā termiņā, pieņemt lēmumu par Nacionālo bruņoto spēku ārstniecības līdzekļu noliktavas darbības apturēšanu;

3) aizliegt jebkuru zāļu apriti, ja konstatēts, ka tās ir nekvalitatīvas vai viltotas, bet gadījumā, ja rodas šaubas par to kvalitāti, apturēt attiecīgo zāļu apriti līdz to kvalitātes galīgai noskaidrošanai atbilstoši farmācijas jomu regulējošajiem normatīvajiem aktiem."

14. Papildināt pārejas noteikumus ar 29. punktu šādā redakcijā:

"29. Nacionālie bruņotie spēki izveido Nacionālo bruņoto spēku ārstniecības līdzekļu noliktavu. Veselības inspekcija mēneša laikā pēc Nacionālo bruņoto spēku ārstniecības līdzekļu noliktavas izveidošanas pārbauda to un izsniedz pārbaudes aktu, ja Nacionālo bruņoto spēku noliktava atbilst farmācijas jomu regulējošo normatīvo aktu prasībām."

Likums stājas spēkā 2021. gada 1. jūlijā.

Ministru prezidenta biedra,

aizsardzības ministra vietā –

vides aizsardzības un

reģionālās attīstības ministrs

A. T. Plešs